b'\n_START_ARTICLE_\nStirling Moss\n_START_SECTION_\n\xc5\xbdivljenjepis\n_START_PARAGRAPH_\nStirling Moss je upokojeni angle\xc5\xa1ki dirka\xc4\x8d Formule 1. Velikokrat je ozna\xc4\x8den kot najbolj\xc5\xa1i dirka\xc4\x8d vse \xc4\x8dasov brez naslova. \xc5\xa0tirikrat zapored, med sezonami 1955 in 1958 je bil drugi dirka\xc4\x8d prvenstva. Svojo prvo zmago je dosegel na doma\xc4\x8di Veliki nagradi Velike Britanije 1955 z Mercedes-Benzom, katerega dirka\xc4\x8di so na tisti dirki zasedli kar prva \xc5\xa1tiri mesta. To je bila tudi edina dirka, ki jo je kon\xc4\x8dal pred Juanom Manuelom Fangiem, mo\xc5\xa1tvenim kolego, dobrim prijateljem in dirka\xc5\xa1kim mentorjem. \xc4\x8ceprav je Fangio zanikal, so se pojavile govorice, da je kot velik gentleman, spustil Mossa v zadnjem ovinku in mu omogo\xc4\x8dil doma\xc4\x8do zmago. V sezoni 1962 se je hudo po\xc5\xa1kodoval in moral kon\xc4\x8dati kariero v Formuli 1. Razlog, da mu ni uspelo nikoli postati prvak, je tudi, da je raje dirkal v britanskih dirkalnikih, kot tujih;\xc2\xa0\xc2\xbbBolje \xc4\x8dastno zgubiti v britanskem dirkalniku, kot zmagati v tujem\xc2\xab.'